Carlo Fontana

Carlo Fontana (Brusato, Ticino, gaur egun Suitza, 1638ko apirilaren 22a - Erroma, Italia, 1714ko otsailaren 5a) italiar arkitekto, dekoratzaile eta eskultorea izan zen.

 Biografia 

1650aren inguruan Erroman hartu zuen bizilekua, eta P. de Cortonarekin eta Carlo Rainaldirekin ikasi zuen; ondoren Berniniren laguntzaile izan zen luzaz. Eliza eta kapera ugari eraiki zituen Erroman: San Marcello al Corsoko aurrealde okertua (1682–1683), Cibo kapera Santa Maria del Popolon (1683-1687), Santa Maria in Trastevere aurrean dagoen iturriaren berriztapena. Juvararen maisu izan zen, eta Austriako arkitekto barrokoengan eragin handia izan zuen, bere idatzien bidez batez ere (Discorsi).

 Erreferentziak 

Kategoria:Italiako eskultoreak
Kategoria:Italiako arkitektoak
Kategoria:Suitzako arkitektoak
Kategoria:Erroman hildakoak